
Referat
Privind suplimentarea contributiei Municipiului Timisoara, pentru anul 2008, aprobata prin HCL nr. 96/ 26.02.2008 pentru sprijinirea activităţii echipei 

Baschet Club Municipal Elba Timişoara 

              Prin adresa nr. SC2008-020677/18.09.2008 Baschet Club Municipal Elba Timişoara solicită suplimentarea contributiei Municipiului Timisoara, pentru anul 2008, aprobata prin HCL nr. 96/ 26.02.2008 pentru sprijinirea activitatii echipei, cu suma de 150 000 lei care reprezintă acoperirea cheltuielilor necesare obţinerii performanţelor sportive pentru anul 2008.   
             În acest an echipa de baschet masculin Baschet Club Municipal Elba Timişoara este înscrisă la trei competiţii sportive: Campionatul Naţional Divizia A, Cupa României şi Liga Europei Centrale (competiţie intercluburi la nivel internaţional).
De asemenea, în acestă perioadă, echipa Baschet Club Sportiv Elba Timişoara organizează, la Timişoara, turneul internaţional de baschet masculin ”Cupa Timişoara”, ediţia a III-a, la care va participa în acest an şi echipa de baschet BG Karlsruhe, reprezentând oraşul cu acelaşi nume, înfrăţit cu Timişoara, motiv pentru care este necesară pregătirea ambelor echipe atât a echipei gazdă cât şi a echipei din Karlsruhe ceea ce implică cheltuieli suplimentare.

Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).

Având în vedere cele prezentate mai sus, propunem suplimentarea contributiei acordate de Municipiul Timisoara pentru anul 2008, aprobata prin HCL nr. 96/ 26.02.2008 pentru echipa Baschet Club Municipal Elba Timişoara cu suma de 150.000 lei. 

Conform documentelor anexate propunem aprobarea proiectului

